**Lääne-Harju Koostöökogu põhikirja muutmise seletuskiri**

**1.11.2023**

Põhikirja muutmise eesmärk on ajakohastada dokument tulenevalt muutustest õigusloomes, täpsustada keeleliselt ning viia vastavusse Lääne-Harju Koostöökogu 2024-2027 LEADER strateegiaga.

Põhikirjas tehakse järgmised muudatused:

1)Punkt 1.1 lisatakse ühingu inglisekeelne nimi *Western-Harju Partnership.*

2) Punkt 2.1 (Eesmärk) sõnastatakse ümber järgnevalt: Ühingu põhieesmärgiks on kohaliku elu edendamine ja kohaliku initsiatiivi toetamine, eesmärgiga arendada piirkonda koostöös kodanikuühenduste, ettevõtjate ning kohalike omavalitsustega.

(Alaeesmärk) 2.2.1 sõnastatakse ümber järgnevalt: põhieesmärki taotlevate juriidiliste isikute ja füüsilisest isikust ettevõtjate koostöö ja partnerluse edendamine ning kohaliku initsiatiivi toetamine tegevuspiirkonna elu arendamisel.

(Alaeesmärgid) 2.2.4 ja 2.2.5 sõnastada ümber ühe alaeesmärgina selliselt: piirkonna geograafilise omapära ja kohaliku ressursi arvestamine ettevõtlusvaldkondade toetamisel.

(Alaeesmärk) 2.2.6 sõnastust muuta järgmiselt: Tegevuspiirkonda kuuluvate juriidiliste isikute ja füüsilisest isikust ettevõtjate koostöö edendamine, kogemuste vahetamine, hõlmates nii riigisisest- kui ka rahvusvahelist koostööd ning koolituste korraldamine uute oskuste omandamiseks.

(Alaeesmärk) 2.2.9 muudetakse järgnevalt: ajaloo- ja kultuuriväärtuste kaitsmisele kaasaaitamine.

(Alaeesmärk) 2.2.10 sõnastatakse järgmiselt: Keskkonnasäästliku mõtteviisi toetamine elanikkonna hulgas.

(Alaeesmärk) 2.2.11-2.2.13 sõnastatakse ühe eesmärgina: uuringute ja andmete kogumine tegevuspiirkonnas ning sellest lähtuvalt uute arengusuundade väljatöötamine ning elluviimine.

3) Punkt 2.3 sõnastatakse selliselt: Eesmärkide saavutamiseks ühing koostab aastase tegevuskava ja eelarve, mille kinnitab üldkoosolek.

4) Punktid 2.3.1–2.3.15 jäävad välja.

5) Punkt 3.1.1 jääb välja.

6) Punkt 3.1.5 sõnastatakse järgnevalt: majandustegevusest, sh reklaam- ja teabematerjalide müügist saadud tuludest; tasudest konsultatsiooni- ja nõustamisteenuste eest; ühingu vara kasutamisest laekunud tuludest; tulundusürituste korraldamise tuludest jms.

7) Punkt 3.2 sõnastatakse ümber selliselt: Ühing haldab oma vara vastavalt põhikirjale ja seadusest tulenevatele erisustele.

8) Punkt 4.2 sõnastatakse ümber selliselt: Ühingu liikmeks vastuvõtmist võib taotleda tegevuspiirkonnas tegutsev juriidiline isik ja füüsilisest isikust ettevõtja, kes soovib arendada ühingu eesmärkidega kooskõlas olevat tegevust, kohustub täitma ühingu põhikirja ning üldkoosoleku ja juhatuse otsuseid. Asutajaliikmed loetakse ühingu liikmeteks.

9) Punkt 4.4 täpsustatakse: Iga Lääne-Harju Koostöökogu LEADER tegevuspiirkonna omavalitsuse liikme kohta kuulub ühingusse vähemalt üks sama omavalitsuse haldusterritooriumil tegutsev ettevõtlussektori esindaja ja vähemalt üks sama omavalitsuse haldusterritooriumil tegutsev mittetulundussektori esindaja.

10) Punkt 4.6 täpsustatakse: Avaliku sektori osakaal peab ühingu igal otsustustasandil jääma alla 50%. Otsustamis- ja juhtimistasandid on üldkoosolek, juhatus või mõni muu organ.

11) Punkt 4.7 sõnastatakse: Ühingu liikmemaksu määra kehtestab üldkoosolek. Liikmemaksu tasumise tingimused ja korra määrab juhatus. Liikmemaks tuleb jooksva aasta eest maksta olenemata liikmes astumise hetkest, samuti siis, kui liikmelisus lõpeb aasta keskel.

12) Punkt 4.8 täpsustatakse järgnevalt: Ühingu liikmeks astumiseks esitab isik juhatusele kirjaliku avalduse. Ühingu liikmeks vastuvõtmise otsustab juhatus järgneval korralisel koosolekul. Otsuse avalduse esitajat ühingu liikmeks mitte vastu võtta võib juhatus teha ainult juhul, kui isik ei vasta käesoleva põhikirja nõuetele.

13) Punktid 4.10.2 ja 4.10.4 jäävad välja.

14) Punkt 5.2.4 sõnastatakse järgnevalt: teatama viivitamatult liikmeks astumise kirjalikus avalduses esitatud postiaadressi, e-posti aadressi ja telefoninumbri muutumisest.

15) Punkt 6.2.8 sõnastatakse järgnevalt: majandusaasta aruande kinnitamine.

16) Punkt 6.3 muudetakse järgnevalt: Ühingu üldkoosoleku kutsub kokku juhatus vähemalt üks kord aastas.

17) punkt 6.5 lühendatakse järgnevalt: Korralise üldkoosoleku toimumise aeg, koht ja päevakord tehakse liikmetele teatavaks kirjalikult vähemalt 3 nädalat ette, erakorralise üldkoosoleku puhul vähemalt 10 päeva ette. Teade loetakse edastatuks saadetuna kehtivale e-posti aadressile või vastavalt käesoleva põhikirja punktile 5.2.4 muudetud e-posti aadressile. Postiaadressile saadetakse teade ainult e-posti aadressi puudumisel.

18) Punkt 6.9 sõnastatakse ümber selliselt: Lääne-Harju Koostöökogu liige, kelle esindaja ei osale üldkoosolekul, võib volitada kirjalikult teise esindaja hääletama enda eest. Volikirjad või nende ärakirjad tuleb lisada üldkoosoleku protokollile. Kohaliku tegevusgrupi üldkoosolekul võib isik osaleda ja hääletada ainult ühe liikme esindajana. Kohaliku tegevusgrupi liige ei tohi üldkoosolekul osaleda ega hääletada teise liikme esindajana.

19) Punkt 7.1 muudetakse järgnevalt: Lääne-Harju koostöökogu juhtimiseks valitakse kuni 3­­–7 liikmeline juhatus.

20) Punkt 7.3 sõnastatakse järgnevalt: Juhatuse liikmed määrab üldkoosolek põhimõttel, et juhatuses on vähemalt:

7.3.1 üks esindaja avalikust sektorist

7.3.2. üks esindaja mittetulundussektorist;

7.3.3. üks esindaja ettevõtlussektorist.

21) Punkt 7.7.2 jääb välja.

22) Punkt 7.7.6 sõnastatakse järgnevalt: töötajate tööle võtmine, neile tööülesannete ja töötasu määramine ning volituste andmine.

23) Punkt 7.9 sõnastatakse selliselt: Juhatuse koosolekud toimuvad vähemalt neli korda aastas. Juhatus võib võtta vastu otsuseid koosolekut kokku kutsumata, kui otsuse poolt on üle 50% juhatuse liikmeid. Otsus protokollitakse koosoleku kokkukutsuja poolt.

24) Punkt 8.4 muudetakse järgmiselt: Kontrolli tulemuste kohta koostab revisjonikomisjon arvamuse ja vajadusel audiitor järeldusotsuse. Need esitatakse läbivaatamiseks juhatusele ja seejärel esitletakse üldkoosolekul.